Det har bare slet ikke været den unge racerkørers weekend. Lørdag måtte han udgå af det første løb, men kørte efterfølgende anden hurtigste tid i kvalifikationen til søndagens løb i Formel Renault 3.5 World Series på Silverstone-banen i England. Men søndag var uheldet endnu en gang ude, og han måtte se sig slået af Sam Bird efter en punktering på baghjulet, der sendte ham helt ned på 19. pladsen.

Opsummering:
Efter at have ført hele løbet kostede en punktering få omgange fra målstregen Marco L. Sørensen sejren på Silverstone i weekenden.